|  |  |  |
| --- | --- | --- |
| Prvi.jpg | | 22. XII 2021. Број **403/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **децембар 2021.** |

**Рекордна просјечна плата након опорезивања у новембру - 1 030 КМ**

**У 18 од 19 подручја (XI 2021/XI 2020) забиљежен номинални раст плате након опорезивања**

Просјечна мјесечна плата након опорезивања у Републици Српскојисплаћена у новембру 2021. године износила је1 030 КМ, и поново је највиша до сада када се посматра просјечна плата након опорезивања по мјесецима.

Просјечна плата након опорезивања исплаћена у новембру 2021. у односу на исти мјесец претходне године номинално је већа за 6,3%, а реално за 1,1%, док је у односу на октобар 2021. номинално већа за 0,3%, а реално је мања за 0,9%. Просјечна мјесечна бруто плата износила је 1 574 КМ.

Посматрано по подручјима, у новембру 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 519 КМ, а најнижа просјечна плата након опорезивања у новембру 2021. исплаћена је у подручју *Грађевинарство*,750 КМ.

У новембру 2021. године, у односу на новембар 2020, у 18 од 19 подручја забиљежен је номинални раст плате након опорезивања, од чега највише у подручјима *Административне и помоћне услужне дјелатности* 29,2%, *Умјетност, забава и рекреација* 16,1% и *Грађевинарство* 13,3%.

У новембру 2021. године, у односу на новембар 2020, смањење плате након опорезивања забиљежено је једино у подручју *Информације и комуникације*, 0,4%.

KM



Графикон 1. Просјечнe платe након опорезивања, по мјесецима

**Мјесечна инфлација у новембру 2021. године 1,2%**

**Годишња инфлација (XI 2021/XI 2020) 5,2%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у новембру 2021. године у односу на претходни мјесец у просјеку су више за 1,2%, док су у односу на исти мјесец претходне године у просјеку више за 5,2%.

Од 12 главних одјељака производа и услуга, више цијене на годишњем нивоу забиљежене су у девет, док су у три одјељка забиљежене ниже цијене.

Највећи годишњи раст цијена у новембру 2021. године, забиљежен је у одјељку *Превоз* 16,3% због виших цијена у групи Горива и мазива за лична возила од 30,1%, затим у одјељку *Храна и безалкохолна пића* 8,5%, усљед поскупљења у групама Уља и масноће од 30,9% и Поврће од 15,1%, потом у одјељку *Намјештај и покућство* 3,5%, због виших цијена у групи Намјештај и комади намјештаја од 7,8%. Слиједи одјељак *Становање* са растом од 2,3%, усљед повећања у групама Течна горива од 40,0% и Плин од 39,8%, потом одјељак *Рекреација и култура* са повећањем од 1,7%, усљед виших цијена у групи Услуге рекреације и спорта од 9,1%. Раст од 1,5% забиљежен је у одјељку *Алкохолна пића и дуван* због виших цијена у групи Дуван од 2,1%, док је повећање од 1,1% забиљежено у одјељку *Остали производи и услуге* усљед виших цијена у групама Накит и сатови од 2,8% и Производи за личну његу од 1,9%. Повећање од по 0,9% забиљежено је у одјељцима *Ресторани и хотели* и *Здравство*, усљед виших цијена у групама Услуге у ресторанима и кафићима од 1,1%, односно Ванболничке услуге од 3,6%.

Највећи пад цијена на годишњем нивоу, у новембру 2021. године, забиљежен је у одјељку *Одјећа и обућа* 6,8% усљед сезонских снижења конфекције и обуће током године, док је смањење од 0,2% забиљежено у одјељку *Образовање*, због нижих цијена у групи Предшколско образовање од 1,6%. Ниже цијене од 0,1% забиљежене су у одјељку *Комуникације*, усљед снижења у групи Телефонска и телефакс опрема од 3,0%.

Графикон 2. Мјесечна и годишња инфлација

**Индустријска производња (I-XI 2021/I-XI 2020) већа 12,7%**

**Број запослених у индустрији (XI 2021/XI 2020) остао непромијењен**

Индустријска производња у Републици Српској у периоду јануар – новембар 2021. године у односу на исти период 2020. године биљежи раст од 12,7%. У истом периоду у подручју *Производњa и снабдијевањe електричном енергијом, гасом, паром и климатизацијa* оставрен је раст од 16,2%, у подручју *Прерађивачкa индустрија* раст од 13,0%, те у подручју *Вађење руда и камена* раст од 3,4%.

Када је ријеч о подручју *Прерађивачке индустрије*, на њен раст највише су утицале области: *Производња готових металних производа, осим машина и опреме* са растом од 28,8%, *Производња намјештаја* са растом 13,4%, *Производња коже и производа од коже* 12,8%, *Прерада дрвета и производа од дрвета и плуте, осим намјештаја; производња предмета од сламе и плетарских материјала* 7,7%, *Производња прехрамбених производа* од 1,6%*. У* подручју *Вађењe руда и камена* на раст је највише утицала област *Вађење руда метала* са растом од 12,5%.

**Календарски прилагођена** индустријска производња у Републици Српској у новембру 2021. године у поређењу са новембром 2020. године већа је за 10,8% и **десезонирана индустријска производња** у новембру 2021. године у поређењу са октобром 2021. године већа је за 6,0%.

Графикон 3. Индекси индустријске производње, новембар 2017 – новембар 2021. (∅2015=100)

**Број запослених у индустрији** у новембру 2021. године у односу на исти мјесец прошле године остао је непромијењен, док је у односу на октобар 2021. године мањи за 0,1%.

Број запослених у индустрији у периоду јануар – новембар 2021. године, у односу на исти период прошле године мањи је за 1,2%.

**Рекордан мјесечни извоз у новембру**

У периоду јануар - новембар 2021. године остварен је извоз у вриједности од четири милијарде и 26 милиона КМ, што је за 30,5% више него у периоду јануар - новембар 2020. године, те увоз у вриједности од пет милијарди и 56 милиона КМ, што је за 24,5% више него у периоду јануар - новембар 2020, док је проценат покривености увоза извозом износио 79,6%.

У новембру 2021. године остварен је извоз у вриједности од 449 милиона КМ што је 44,3% више него у истом мјесецу 2020, те увоз у вриједности од 543 милиона КМ, што је за 41,2% више него у новембру 2020, док је проценат покривености увоза извозом у износио 82,6%.

Вриједност извоза Републике Српске у новембру 2021. године била највиша икада када се посматра извоз по мјесецима, што је пети пут ове године, након марта, јуна, јула и септембра.

У погледу географске дистрибуције робне размјене Републикe Српскe са иностранством, у периоду јануар - новембар 2021. године, највише се извозило у Србију и то у вриједности од 592 милиона КМ, односно 14,7% и у Италију 569 милиона КМ, односно 14,1% од укупно оствареног извоза. У истом периоду, највише се увозило из Србије и то у вриједности од 945 милионa КМ, односно 18,7% и из Италије, у вриједности од 752 милиона КМ, односно 14,9% од укупно оствареног увоза.

Посматрано по групама производа, у периоду јануар - новембар 2021. године, највеће учешће у извозу остварује електрична енергија са 321 милион КМ, што износи 8,0% од укупног извоза, док највеће учешће у увозу остварују нафтна уља са укупном вриједношћу од 255 милиона КМ, што износи 5,1% од укупног увоза.

хиљ. КМ

2021

2020

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Јелена Гламочика  [jelena.glamocika@rzs.rs.ba](mailto:jelena.glamocika@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Дарко Милуновић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |